title: ليدي ڭاڭا
text: سطيفاني جوان أنجيلينا دجورمانوطا (مزيودة ف 28 مارس 1986 ف مانهاتن، ف نيويورك) لمعروفة ب سميتها لفنية ليدي ڭاڭا، موغنية ؤ كاتبة د لأغاني و مومتيلة ميريكانية. ليدي ڭاڭا معروفة ب لقدرة ديالها باش تبدّل صّورة لإعلامية ديالها بأشكال مختالفين، ؤ لمواهب لموسيقية لكبيرة ديالها. بدات ف لغنا و تّمتيل ملي كانت مراهقة، ؤ قرات ف كونصيرڤاطوار ديال لمشروع التعاوني لفني 21 ف نيويورك، قبل ماتّخلا على قرايتها باش تبدا لكاريير لفنية ديالها.